Uddum n ifr adslan g usammr

inɣuba diɣ yan ifr sg ifrawn izddign n tɣnsa tamaziɣt g usammr  mass amsnaw bṛahim ɛinani , ass n ssbit ddɣ nna igan 13 yunyu 2020 g tmazirt n tmtta imunn lliɣ t yaɣ yan iɣnca n lkunṣiṛ .

ikka tt inn igllin n ɛinani sg tmẓi nns yusi anzgum n tmntilt tamaziɣt, zund akk inggʷa nns g tsga n usammr , g yan uzmz lliɣ igʷdl unzaɣ f tmntilt ddɣ .

igllin n mass bṛahim ɛinani iga sg tɣrmt n ayt ɛbdun nna iḍfaṛn i bumaln dads tasga n tinɣiṛ,,iga mass bṛahim sg  imsnawn imaziɣn nna ifkan i uswingm d urzzu xf tɣnsa tamaziɣt g lmɣrib akkʷ,slawan akkʷ lliɣ ar ittaws s tugtt g tinawin d imussutn nna  ittgga umussu amaziɣ g wayyawn nns akkʷ .

ikka tt igllin n bṛahim ɛinani iga aslmad n tutlayt tinglizt g tsinant n bumaln dads, aylliɣ izug d tarwa nns s tmuṛa imunn n marikan,lliɣ iḍfṛ asasfr sg tmaḍunt nna digs illan .

   istawhmma kigan igllin n ɛinani s tmntilt tamaziɣt yili digs unzgum izzaḍn wul nns ,slawan akkʷ lliɣ yiws g tugtt n igran nna izdin d tutlayt d umzruy n tmaziɣt,ismd taɣnsa nns lliɣ yura cigan n idlisn d imagradn iflsafn nna izdin d uswingm almaziɣ .

   istawhmma bahra f usslkm n umrrd d uxub n waḍu n ayt tama nna ganin imaiɣn,afada d isslkm aɣuyyi nnsn i udabu d umaḍal akkʷ .

   g tgira lliɣt yaɣ iɣnca n lkunṣiṛ ur isbdda igllin n ɛinani abrid aɣnsan nns,,isul ar issfrak iwdan akkʷ f usɣiws s tmntilt d uswingm amaziɣ .

   ag unna ittunnan xf umsnaw ɛinani dffir n tmttant nns  yat tmdyazt nna yura mass msṭafa lwṛḍi, da digs ittini g tizwiri :

a bṛahim … a ɛinani

awa tzrit aɣ

tzrit asammr

ngln waman …nzɣn imṭṭawn

ifsta udrar … yulla bumal

   iwdan akkʷ n usammr darsn yat tazdayt idusn d igllin n ɛinani,s tfganit nns urta igi aslmad d umsnaw.

  iga igllin n ɛinani yat tfrirt nnad tssufɣ tmntilt tamaziɣt g tsga n usammr n lmɣrib .

   iznẓṛ ism n umɣnas igllin n ɛinani g ubrid n tɣnsa as gisnt talli igan tadslant azmz n tgrst tabrkant n 2007 g bumaln dads,lliɣ yusi anzgum n unzaɣ xf inkraf isrtann,yura tugtt n imagradn xf uyad akkʷ,gn iswingimn nns mgal n tsrtit n usitti n uzrf n imzdaɣ imadann imzwura imaiɣn. yasi tugtt n trggam sg dar inbdadn nna izziwiz uswingm nns adrfi nna igan waẓ s yat tɣarast taɣnsant iznẓṛt g usammr .

ar ttinin imzwura ,wanna d yujjan arraw ḍaṛt nns d warratn ur immut maca ikcm yat tudrt yadn .

     tamlla n bab n ignwan f umsnaw amaziɣ igllin n bṛahim ɛinani . ad akkʷ nḍfṛ abrid aswingam n mass ɛinani afad ad ur iɣar ubbalu ddɣ n tussna d uswingm izddign .

 Tisaɣulin